Uurimustöö teises osas toetun põhiliselt intervjuudele (laste toimikutega tutvumisest keelduti juba 2002-sel aastal) ja vaatlusele tänaval tehtavast tööst tänavalastega.  Minu intervjuud toimusid: Peeteli Kiriku Sotsiaalkeskuse direktori Mati Sinisaarega Peeteli kirikus 31.märtsil. 2004.a. ning lastekodu juhataja Inge Ojalaga 29. märtsil 2004.a. Intervjuul lubati kasutada diktofoni. Männiku Sotsiaalse Rehabilitatsiooni Keskuse sotsiaaltöötajaga vestlesin 11.  märtsil, mille käigus sain ülevaate keskuses käivatest lastest, mille põhjal kirjutasin andmed tabelisse. Kuna aja puuduse tõttu (minule oli antud aega 1 tund) ei jõudnud keskuse juhatajat Siiri Pladot intervjueerida, jätsin oma küsimused, millele juhataja lubas interneti teel vastata. Esimese osa vastustest sain 23ndal märtsil, teise osa 21sel märtsil. Intervjuude käigus soovitati mul pöörduda ka Lastekeskuse "Tähetorn" ( Kopli 30 a) poole, kus tegeletakse Kopli riski-ja tänavalastega. Sinna helistades aga  selgus, et lapsi ma kaardistada ei saa ning juhataja Kersti Raudsepp palus küsimused interneti teel saata. Vastused oma küsimustele sain 30ndal märtsil 2004.a.